Aleksejs Mihailovs
Aleksejs Mihailovs (dzimis 1927. gada 29. decembrī Lisvā, miris 1987. gada 5. martā Rīgā) bija krievu aktieris, kas strādāja Rīgas Krievu teātrī. Lisvā beidzis vidusskolu un teātra studiju. Strādājis teātros Rostovā pie Donas un Ļeņingradā. No 1958. līdz 1987. gadam strādājis Rīgas Krievu teātrī. Filmējies vairākās latviešu un krievu filmās, tai skaitā "Apbraucamais ceļš", "Spēle notiks tik un tā", "Fronte tēva pagalmā", "Trīs citroni mīļotajai", "Mana ģimene", "Atcerēties vai aizmirst", "Trīs dienas pārdomām", "Teātris", "Rallijs", "Atklātā pasaule", "Vīru spēles brīvā dabā", "Dāvanas pa telefonu", "Un rasas lāses rītausmā", "Meistars", "Mans draugs — nenopietns cilvēks", "Pieskāriens", "Peterss", "Šauj manā vietā", "Hipokrāta zvērests" un "Uz trases".